CELEX: 32005D0748
Language: mt
Date: 2005-10-24 00:00:00
Title: 2005/748/KE: Deżiżjoni tal-Kummissjoni ta’ l- 24 ta’ Ottubru 2005 li temenda d-Deċiżjoni 2002/300/KE dwar iż-żoni li tħallew barra mil-lista ta’ żoni li għandhom l-approvazzjoni rigward il-Bonamia ostreae u/jew il-Marteilia refringens (innotifikata taħt dokument numru C(2005) 4081) Test b'rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               491
            
         DEĊIŻJONI TAL-KUMMISSJONI
   ta’ l-24 ta’ Ottubru 2005
   li temenda d-Deċiżjoni 2002/300/KE dwar iż-żoni li tħallew barra mil-lista ta’ żoni li għandhom l-approvazzjoni rigward il-Bonamia ostreae u/jew il-Marteilia refringens
   (innotifikata taħt dokument numru C(2005) 4081)
   (Test b'relevanza għaż-ŻEE)
   (2005/748/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 li tikkonċerna l-kundizzjonijiet tas-saħħa ta' l-annimali li jirregolaw it-tqegħid fuq is-suq ta' l-annimali u prodotti ta' l-akwakultura (1), u b'mod partikolari l-Artikolu 5 tiegħu,
   Billi:
   
               (1)
            
            
               Id-Deċiżjoni tal-Kummissjoni 2002/300/KE tat-18 ta’ April 2002 li tistabbilixxi l-lista taż-żoni li għandhom l-approvazzjoni rigward il-Bonamia ostreae u/jew il-Marteilia refringens
                   (2), tistabilixxi ż-żoni fil-Komunità meqjusa li ħielsa mill-mard tal-molluskiBonamia ostreae u/jew il-Marteilia refringens.
            
         
               (2)
            
            
               L-Irlanda u r-Renju Unit, permezz ta’ ittri tal-5 ta’ Ġunju 2005, infurmaw lill-Kummissjoni li l-Bonamia ostreae nstabet f'Lough Foyle, żona ta’ ilma tal-kosta komuni fil-fruntiera ta' bejn l-Irlanda u l-Irlanda ta' Fuq. Dik iż-żona qabel kienet meqjusa ħielsa mill-Bonamia ostreae għalhekk iżda ma tistax tibqa’ meqjusa bħala ħielsa minn dik il-marda.
            
         
               (3)
            
            
               Barra dan, l-Irlanda ressqet talba biex il-lista ta’ żoni li għandhom l-approvazzjoni fl-Irlanda rigward il-Bonamia ostreae fid-Deċiżjoni 2002/300/KE, tkun emendata sabiex id-deskrizzjoni ġeografika ta’ waħda miż-żoni affetwati minn dik il-marda tkun aktar preċiża. Għalhekk, id-deskrizzjoni “Logmore, Belmullet” għandha tinbidel f“Loughmore, Blacksod Bay”.
            
         
               (4)
            
            
               Id-Deċiżjoni 2002/300/KEE għandha tiġi emendata kif jixraq,
            
         
               (5)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness li jinsab mad-Deċiżjoni 2002/300/KE qed jinbidel bl-Anness li jinsab ma' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar l-24 ta’ Ottubru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 46, 19.2.1991, p. 1. Direttiva kif emendata l-aħħar bir-Regolament (KE) Nru 806/2003 (ĠU L 122, 16.5.2003, p. 1).
   
      (2)  ĠU L 103, 19.4.2002, p. 24. Deċiżjoni kif emendata l-aħħar bid-Deċiżjoni Nru 2005/104/KE (ĠU L 33, 5.2.2005, p. 71).
   
      ANNESS
      
         
            “ANNESS
            ŻONI APPROVATI GĦAL WIEĦED JEW AKTAR TIPI TA' MARD TAL-MOLLUSKI TAL-BONAMIA OSTREAE U MARTEILIA REFRINGENS
            1.A.   Iż-żoni Fl-Irlanda approvati fir-rigward tal-B. Ostreae
            
            
                        —
                     
                     
                        Il-kosta kollha ta' l-Irlanda, minbarra s-seba’ żoni li jmiss:
                        
                                    —
                                 
                                 
                                    Cork Harbour
                                 
                              
                                    —
                                 
                                 
                                    Galway Bay
                                 
                              
                                    —
                                 
                                 
                                    Ballinakill Harbour
                                 
                              
                                    —
                                 
                                 
                                    Clew Bay
                                 
                              
                                    —
                                 
                                 
                                    Achill Sound
                                 
                              
                                    —
                                 
                                 
                                    Loughmore, Blacksod Bay
                                 
                              
                                    —
                                 
                                 
                                    Lough Foyle
                                 
                              
                  1.B.   Iż-żoni fl-irlanda approvati fir-rigward tal-M. Refringens
            
            
                        —
                     
                     
                        Il-kosta kollha ta' l-Irlanda
                     
                  2.A.   Iż-żoni fir-Renju Unit, iċ-Channel Islands u l-isle of Man approvati fir-rigward tal-B. Ostreae
            
            
                        —
                     
                     
                        Il-kosta kollha tal-Gran Brittanja, minbarra t-tliet żoni li jmiss:
                        
                                    —
                                 
                                 
                                    il-kosta tan-nofsinhar ta' Cornwall minn Lizard sa Start Point
                                 
                              
                                    —
                                 
                                 
                                    iż-żona madwar l-estwarju ta' Solent minn Portland Bill sa Selsey Bill
                                 
                              
                                    —
                                 
                                 
                                    iż-żona li tinsab mal-kosta ta' Essex minn Shoeburyness sa Landguard Point
                                 
                              
                  
                        —
                     
                     
                        Il-kosta kollha ta' l-Irlanda ta’ Fuq, minbarra ż-żona li miss:
                        
                                    —
                                 
                                 
                                    Lough Foyle
                                 
                              
                  
                        —
                     
                     
                        Il-kosta kollha ta' Guernesey u Herm
                     
                  
                        —
                     
                     
                        Iż-żona ta' l-Istati ta' Jersey: din iż-żona tikkorrispondi għaż-żona ta' tifrigħ tal-baħar u x-xatt bejn il-linja medja tal-mili tal-baħar fuq il-Gżira ta' Jersey u l-linja immaġinarja impinġija tliet mili nawtiċi 'l bogħod mil-linja medja tal-frugħ tal-baħar fuq il-Gżira ta' Jersey. Iż-żona tinsab fil-Golf Normann-Brittaniku, fin-naħa t'isfel tal-Kanal Ingliż.
                     
                  
                        —
                     
                     
                        Il-kosta kollha ta' l-Isle of Man
                     
                  2.B.   Iż-żoni fir-Renju Unit, iċ-Channel Islands u l-isle of Man Approvati fir-rigward tal-M. Refringens
            
            
                        —
                     
                     
                        Il-kosta kollha tal-Gran Brittanja
                     
                  
                        —
                     
                     
                        Il-kosta kollha ta' l-Irlanda ta’ Fuq
                     
                  
                        —
                     
                     
                        Il-kosta kollha ta' Guernesey u Herm
                     
                  
                        —
                     
                     
                        Iż-żona ta' l-Istati ta' Jersey: Din iż-żona tikkorrispondi għaż-żona ta' tifrigħ tal-baħar u x-xatt bejn il-linja medja tal-mili tal-baħar fuq il-Gżira ta' Jersey u l-linja immaġinarja impinġija tliet mili nawtiċi 'l bogħod mil-linja medja tal-frugħ tal-baħar fuq il-Gżira ta' Jersey. Iż-żona tinsab fil-Golf Normann-Brittaniku, fin-naħa t'isfel tal-Kanal Ingliż.
                     
                  
                        —
                     
                     
                        Il-kosta kollha ta' l-Isle of Man
                     
                  3.   Iż-żoni fid-Danimarka approvati fir-rigward tal-B. Ostreae u M. Refringens
            
            
                        —
                     
                     
                        Limfjorden minn Thyborøn fil-punent għal Hals fil-lvant.”